
LIETUVOS RESPUBLIKOS
VISUOMENĖS INFORMAVIMO ĮSTATYMO 25 STRAIPSNIO PAKEITIMO IR PAPILDYMO
Į S T A T Y M A S

1997 m. liepos 3 d. Nr. VIII-402
Vilnius

(Žin., 1996, Nr. 71-1706)

1 straipsnis. 25 straipsnio 1, 2 ir 5 dalių pakeitimas ir papildymas
1. 25 straipsnio 1 dalies pirmajame sakinyje vietoj žodžio „Seimas“ įrašyti žodį „Vyriausybė“ ir šią dalį išdėstyti taip:
„1. Žurnalistų etikos inspektorius yra valstybės pareigūnas, kurį skiria Vyriausybė Žurnalistų ir leidėjų etikos komisijos teikimu. Žurnalistų etikos inspektorius nagrinėja fizinių asmenų skundus dėl visuomenės informavimo priemonėse pažeistos jų garbės ir orumo, visuomenės informavimo veiklos subjektų profesines pretenzijas.“
2. Papildyti 25 straipsnio 2 dalį sakiniu „Žurnalistų etikos inspektoriaus pareiginį atlyginimą nustato Vyriausybė“ ir šią dalį išdėstyti taip:
„2. Žurnalistų etikos inspektorius dirba pagal Seimo patvirtintą reglamentą, jo veikla finansuojama iš biudžeto. Žurnalistų etikos inspektoriaus pareiginį atlyginimą nustato Vyriausybė.“
3. 25 straipsnio 5 dalyje po žodžio „Seimui“ įrašyti žodžius „ir Vyriausybei“ ir šią dalį išdėstyti taip:
„5. Žurnalistų etikos inspektorius ne rečiau kaip kartą per metus atsiskaito Seimui ir Vyriausybei už savo darbą.“


Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ALGIRDAS BRAZAUSKAS
______________

